Der er ingen komplet opgørelse over, hvor meget natur der er i Danmark.
Det skyldes, at der findes mange forskellige definitioner af natur. Eksempelvis vil man nogle steder betegne skov til tømmerproduktion som natur, mens man andre steder ikke vil.
Selv med en bred definition udgør naturområder dog allerhøjst en tiendedel af Danmarks samlede landareal. Følger man Den Danske Naturfonds definition af vild natur, er det kun omkring en procent.